CELEX: 62019CA0456
Language: et
Date: 2020-10-08 00:00:00
Title: Kohtuasi C-456/19: Euroopa Kohtu (kümnes koda) 8. oktoobri 2020. aasta otsus (Svea hovrätt, Patent- och marknadsöverdomstoleni eelotsusetaotlus – Rootsi) – Aktiebolaget Östgötatrafiken versus Patent-och registreringsverket (Eelotsusetaotlus – Kaubamärgid – Direktiiv 2008/95/EÜ – Artikli 3 lõike 1 punkt b – Tähised, mis võivad moodustada kaubamärgi – Eristusvõime – Teenuse osutamise vahendi tähistamiseks kasutatava värvilistest motiividest koosneva teenustähise registreerimise taotlus – Sellise tähise eristusvõime hindamine – Kriteeriumid)

30.11.2020   
            
            
               ET
            
            
               Euroopa Liidu Teataja
            
            
               C 414/9
            
         
      Euroopa Kohtu (kümnes koda) 8. oktoobri 2020. aasta otsus (Svea hovrätt, Patent- och marknadsöverdomstoleni eelotsusetaotlus – Rootsi) – Aktiebolaget Östgötatrafiken versus Patent-och registreringsverket
      (Kohtuasi C-456/19) (1)
      
      (Eelotsusetaotlus - Kaubamärgid - Direktiiv 2008/95/EÜ - Artikli 3 lõike 1 punkt b - Tähised, mis võivad moodustada kaubamärgi - Eristusvõime - Teenuse osutamise vahendi tähistamiseks kasutatava värvilistest motiividest koosneva teenustähise registreerimise taotlus - Sellise tähise eristusvõime hindamine - Kriteeriumid)
      (2020/C 414/10)
      Kohtumenetluse keel: rootsi
      
         Eelotsusetaotluse esitanud kohus
      
      Svea hovrätt, Patent- och marknadsöverdomstolen
      
         Põhikohtuasja pooled
      
      
         Apellant: Aktiebolaget Östgötatrafiken
      
         Teine menetlusosaline: Patent-och registreringsverket
      
         Resolutsioon
      
      Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta artikli 3 lõike 1 punkti b tuleb tõlgendada nii, et sellise värvilistest motiividest koosneva tähise eristusvõimet, mille registreerimist kaubamärgina taotletakse ja mis on mõeldud üksnes selleks, et süstemaatiliselt katta konkreetsel viisil suur osa veoteenuse osutamiseks kasutatavate vahendite pinnast, tuleb hinnata, võttes arvesse seda, kuidas asjaomane avalikkus tajub seda tähist nendel vahenditel, ilma et oleks vaja analüüsida seda, kas see tähis erineb oluliselt asjaomase majandussektori normist või tavast.
      
         (1)  ELT C 280, 19.8.2019.